Κακώσεις Ενηλίκων στον Αγωνιστικό Κλασικό Αθλητισμό : Επιδημιολογικά Χαρακτηριστικά και Μέτρα Πρόληψης
Creators: name: Γρηγοριάδου, Ραφαηλία Ιορδάνη
Publisher: name: Aristotle University of Thessaloniki
Year: 2022
Subjects: λασικός αθλητισμός
Κακώσεις
Track and Field
Injuries

description: Ο κλασικός αθλητισμός ανέκαθεν είναι ένα από τα πιο δημοφιλή αθλήματα στον κόσμο. Διακατέχει τόσο θετικές επιδράσεις στον οργανισμό και στο μυοσκελετικό σύστημα του κάθε συμμετέχοντα όσο και αρνητικές όταν δεν τηρείται ο κατάλληλος προγραμματισμός ανάμεσα στις προπονητικές μονάδες, όταν δεν υπάρχει η κατάλληλη υλικοτεχνική υποδομή ή η παρουσία του προπονητή. Σκοπός της παρούσας έρευνας ήταν να καταγράψει τις κακώσεις που παρατηρούνται στα αγωνίσματα του κλασικού αθλητισμού, να εντοπίσει τα αίτια που οδήγησαν σε αυτούς τους τραυματισμούς καθώς και τη συχνότητα με την οποία εμφανίζονται. Το δείγμα αποτέλεσαν 200 ενήλικες αθλητές κλασικού αθλητισμού. Από τα αποτελέσματα της έρευνας διαπιστώθηκε ότι το 96% είχε τραυματιστεί τουλάχιστον μία φορά κατά τη διάρκεια της αθλητικής τους σταδιοδρομίας. Οι κυριότεροι τραυματισμοί που εντοπίστηκαν ήταν η μυϊκή κάκωση (22,4%), η συνδεσμική κάκωση (19,8%), η κάκωση τένοντα (12,5%) και το οστικό οίδημα (10,9%). Η πλειοψηφία των συμμετεχόντων στην έρευνα είχε τραυματιστεί κατά τη διάρκεια της προπόνησης. Η ανατομική περιοχή με τις πιο συχνές κακώσεις ήταν τα κάτω άκρα (80,7%), ειδικότερα στην ποδοκνημική και τον μηρό. Επιπλέον, ένα μεγάλο ποσοστό έπρεπε να απέχει από τις αθλητικές δραστηριότητες μετά τον τραυματισμό κατά μέσο όρο 8,22 εβδομάδες. Έπειτα παρουσιάζονται οι παράγοντες στους οποίους οι ερωτηθέντες θεωρούν ότι οφείλονται οι τραυματισμοί τους. Επίσης, το 41,2% των ερωτηθέντων θεώρησαν ως υπεύθυνα αίτια για τον τραυματισμό τους την ελλιπή τεχνική και ακολούθως κατά σειρά, την ακατάλληλη επιφάνεια, την ελλιπή προθέρμανση και την ελλιπή φυσική κατάσταση. Επιπρόσθετα, η πλειοψηφία των τραυματισμένων αθλητών δέχθηκε πρώτη βοήθεια από τον προπονητή μετά την κάκωση. Συμπερασματικά, διαπιστώνεται ιδιαίτερα αυξημένη συχνότητα εμφάνισης τραυματισμών στον αγωνιστικό κλασικό αθλητισμό και απαιτούνται περαιτέρω μελέτες διερεύνησης της αθλητικής τραυματολογίας στοχεύοντας ιδιαίτερα σε θέματα πρόληψης αλλά και πληρέστερης αποκατάστασης των κακώσεων.
description: Track and field have always been one of the most popular sport in the world. It has both positive effects on the body and musculoskeletal system of each participant and negative when you do not follow the proper planning between the training units and there is no proper logistical infrastructure or the presence of the coach. The purpose of this study was to record the injuries observed in the track and field sports, to identify the causes that led to these injuries as well as the frequency of their occurrence. The sample consisted of 200 adult professionals and amateur athletes. The survey found that 96% had been injured at least once during their athletic careers. The main identified injuries were muscle strain (22.4%), ligament injury (19.8%), tendon injury (12.5%) and bone bruise (10.9%). The majority of participants in the study were injured during training. The area with the most common injuries was the lower extremities (80.7%), especially in the ankle and thigh. In addition, a large percentage had to abstain from sports activities post injury for an average time period of 8.22 weeks. The lack of technique was considered as the main cause of the injuries by 41.2% and the unsuitable surface, the lack of warm-up and the lack of physical condition, followed. In addition, the majority of athletes received first aid from the coach after the injury. Finally, further research in sports traumatology in athletics is needed particularly in terms of prevention and appropriate rehabilitation.